Í greininni er meðal annars farið ítarlega yfir það , hvað þurfi að gera , til að ná betra jafnvægi í grunnforsendur lífeyriskerfisins , en heildareignir íslenskra lífeyrissjóða nema nú um 5 þúsund milljörðum króna Auglýsing „ Mikilvægt er að byrja aðlögun sem fyrst að hækkun á viðmiðunaraldri fyrir töku eftirlauna og má sjá fyrir sér að gera þurfi það á mismunandi hátt fyrir mismunandi kynslóðir : 1 . Hækka viðmiðunaraldur fyrir töku eftirlauna hjá nýjum sjóðsfélögum um t.d. 3 - 6 ár , í einu eða tveimur skrefum . 2 . Hækka viðmiðunaaldurinn hjá núverandi inngreiðendum í skrefum – hraðast hjá yngri kynslóðum og hægar hjá eldri kynslóðum . 3 . Engin breyting hjá þeim sem eru nokkrum árum frá töku eftirlauna t.d. hjá 60 ára og eldri . Sveigjanleg starfslok hafa verið í umræðunni og eru sjálfsögð réttindi að fólk ákveði sjálft hvenær það fer á ellilífeyri . Það er ekki þjóðfélaginu til hagsbóta að senda heilsuhraust fólk á ellilífeyri en það getur verið mjög mismunandi eftir eðli starfa hversu heilsuhraustir einstaklingar eru á eldri árum . Vinnuframlag eldra fólks er mikilvægt og heilsa fólks hefur batnað á efri árum með breyttu starfsumhverfi , þannig að sumir myndu kjósa að vinna áfram eftir 67 ára aldurinn t.d. vegna félagsskapar og vilja hafa nóg fyrir stafni . En aðrir neyðast þó til að halda áfram að vinna af fjárhagslegum ástæðum . Sveigjanleg starfslok leyfa frestun á töku lífeyris að hluta eða öllu leyti gegn því að mánaðarlegur lífeyrir hækki þegar taka hans hefst . Þannig koma sveigjanleg starfslok ekki beint til móts við hækkandi lífaldur og áhrif þess á stöðu lífeyrissjóðanna , “ segir Valdimar meðal annars í grein sinni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .